# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresată de **COMUNA CIUCUROVA**, cu sediul în com. Ciucurova, loc. Ciucurova, str. Principală, nr. 172, jud. Tulcea, înregistrată la APM Tulcea cu nr. 11246/12.09.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 17.09.2017, că proiectul "**AMENAJARE TEREN DE SPORT MULTIFUNCŢIONAL ÎN LOCALITATEA CIUCUROVA, JUD. TULCEA**"**,** propus a se realiza în intravilan, com. Ciucurova, localitatea Ciucurova, judeţul Tulcea, identificat prin F12, T30, Cc877, nr. cadastral 31611**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata ROSPA0091 Pădurea Babadag .

- amplasamentul se află în intravilan, com. Ciucurova, localitatea Ciucurova, judeţul Tulcea, identificat prin F12, T30, Cc877, nr. cadastral 31611. Pe amplasament nu au fost identificate specii de păsări sau alte specii de faună si habitate ale speciilor pentru care a fost declarată aria protejata ROSPA0091 Pădurea Babadag si care ar putea fi afectate de implementarea proiectului. Proiectul nu va afecta negativ aria naturală protejată.

- beneficiarul a obţinut Avizul Administratiei Podişului Nord Dobrogean cu nr. 208/ APND/09.10.2017.

**Localizarea proiectului :**

- amplasamentul se află în intravilan, com. Ciucurova, localitatea Ciucurova, judeţul Tulcea, identificat prin F12, T30, Cc877, nr. cadastral 31611, pe un teren cu destinaţia propusă de instituţii învăţământ conform Plan Urbanistic General.

**Caracteristicile proiectului :**

Proiectul constă în construirea unui teren de sport multifuncţional şi a unui vestiar.

Proiectul prevede următoarele:

1. *Lucrări de realizare a terenului multifuncţional:*
* Dimensiunile terenului de sport vor fi de 20 m x 40 m;
* Structura terenului de sport multifuncţional va fi realizată din: pământ compactat, strat de nisip grosime 10 cm, strat de piatră spartă, suprafată beton armat, gazon sintetic;
* Terenul se va împrejmui perimetral cu panouri de gard profilat cu o înălţime de 4m;

*2. Lucrări de realizare a clădirii cu destinaţia de vestiar:*

* Clădirea se va construi lângă terenul multifuncţional şi va avea următorii indici constructivi:
* regim de înălţime : P;
* suprafaţa construită=Suprafaţa desfăşurată=30,2 mp;
* Funcţionalitatea spaţiului este următoarea: 2 vestiare şi 2 grupuri sanitare;
* Structura de rezistenţă a construcţiei este realizată din zidărie portantă din blocuri ceramice, cu stâlpi, centuri şi planşeu din beton armat;
* Pereţii exterior se vor placa cu plăci de polistiren expandat, iar pe placa de beton a pardoselii se vor monta plăci de polistiren extrudat;
* Acoperişul: tip şarpantă din lemn, acoperit cu învelitoare din tablă tip ţiglă.
* Clădirea va fi prevăzută cu instalaţie electrică, instalaţie de alimentare cu apă şi instalaţie de canalizare.
* Alimentarea cu apă: se va face de la reţeaua publică, căminul cu apometru montat în incinta proprietăţii;
* Canalizarea apelor uzate menajere: racordare la fosă septică ecologică vidanjabilă;
* Energie electrica: branşament la reţeaua de energie electrică;
* Energie termica: Încălzirea se va asigura cu radiatoare electrice. Apa caldă menajeră pentru grupurile sanitare se va realiza cu boiler electric.

**Condiţiile de realizare a proiectului:**

Pentru a preveni şi eventual a limita şi elimina efectele unui posibil impact negativ (posibil doar pe perioada de desfaşurare a lucrărilor) se vor lua de către beneficiar si antreprenorul general urmatoarele măsuri :

* Supravegherea lucrărilor in permanenţă de catre personal specializat si dirigintele de şantier ;
* Reducerea pe cât posibil a perioadei de execuţie a lucrărilor de construcţii;
* Toate materialele folosite vor fi livrate de către furnizori acreditaţi iar transportul, manipularea si depozitarea lor se va realiza fără a afecta mediul inconjurător.
* Toate lucrările se vor desfăşura strict pe amplasament, fără a afecta vecinătăţile.
* Lucrările nu vor genera zgomote sau vibraţii care sa deranjeze speciile pentru care a fost desemnată aria protejata ROSPA0091 Pădurea Babadag.
* Nu se vor folosi echipamente de construcţii mari care sa genereze zgomote si vibraţii.
* Pe parcursul execuţiei se vor delimita zonele de depozitare pentru diverse materiale de construcţie, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preîntâmpina orice posibilă răspandire a acestora pe sol .
* Pe tot parcursul execuţiei se vor lua, prin grija antreprenorului general, toate masurile legate de protejarea biodiversităţii, solului, subsolului, faunei si vegetaţiei din jurul amplasamentului.
* Toate deşeurile rezultate, toate resturile si materialele nefolosite rămase se vor colecta si depozita separat, in zone bine delimitate si protejate, fiind preluate, la sfârşitul lucrărilor de către constructor şi predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr. 12/2346 din 24.08.2017, emis de Primăria Comunei Ciucurova .

Titularul proiectului va respecta condiţiile impuse prin Avizul Administratiei Podişului Nord Dobrogean cu nr. 208/ APND/09.10.2017, respectiv:

„ – în cazul în care pe perioada de execuţie a lucrărilor se observă apariţia pe amplasamentul proiectului a unor cuiburi sau locuri de reproducere/odihnă a speciilor de păsări ce constituie obiectivele de conservare ale ROSPA0091 Pădurea Babadag se sistează lucrările în zona /zonele respective până se încheie perioada de creştere a puilor şi se anunţă administratorul siturilor. Suprafaţa zonei pe care vor fi sistate lucrările se stabileşte împreună cu administratorul siturilor, în funcţie de specia vizată şi de amplasament;

* în perioada de execuţie a lucrărilor şi, ulterior , în cea de funcţionare, trebuie respectate prevederile art. 33 alin.(1) şi (2) din OUG nr. 57/2007 aprobat cu modificări şi completări prin Legea nr. 49/2011, cu modificările şi completările ulterioare.”

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

 La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – răspunderea pentru corectitudinea informatiilor puse la dispoziţia autoritaţii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

 Proiectul propus nu necesită parcurgerea celorlalte etape ale procedurii de evaluare adecvată .

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

 **Sef Serviciu CFM**

 **Ing.Elena MICU**

Intocmit:

Camelia Ionescu

**Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.**